label_title: Finala Ligii Campionilor 2008
label_desc: Finala Ligii Campionilor 2008 a fost meciul final și decisiv din cadrul Ligii Campionilor UEFA, sezonul 2007/2008. Meciul a fost organizat de UEFA pe 21 mai 2008, într-o zi de miercuri la ora 19:45 BST sau 22:45 timp local, și a opus între ele formațiile Manchester United și Chelsea Londra, fiind prima finală pur englezească a acestei competiții. Este a treia oară când o finală a acestei competiții se dispută între două echipe din aceași țară după finalele din 2000 și 2003. Partida s-a jucat pe Stadionul Lujniki, din Moscova, Rusia, terenul gazdă al formațiilor Torpedo și Spartak Moscova. Meciul a fost câștigat de Manchester United, cu scorul de 6-5 după penalty-uri, deoarece în timpul regulamentar scorul a fost egal, 1-1.